(જી.એન.એસ)સુરત, સુરત મ્યુનિ. તંત્રએ કરોડો રૂપિયાના ખર્ચે બનેલા બીઆરટીએસ રૂટ પર ન્યુસન્સનું પ્રમાણ વધતા ગંદકી સાથે અકસ્માતનો ભય સતત તોળાતો હોવા છતાં મ્યુનિ. તંત્ર મૌન બની ગયું છે. તંત્ર લાચાર હોવાથી બીઆરટીએસના કામરેજ રૂટ પર લસકાણા ખાતે રૂટની બાજુમાં બનાવેલી પાળી પર લોકો છાણાં થાપે છે. જ્યારે કતારગામ અને વરાછા ઝોન વિસ્તારમાં બીઆરટીએસ રૂટ પર રખડતા ઢોર બિંદાસ્ત ફરી રહ્યાં છે. સુરત મ્યુનિ.એ શહેરની સામુહિક પરિવહન સેવાને વધુ અસરકારક બનાવવા ામટે શહેરમાં કરોડો રૂપિયાના ખર્ચે બીઆરટીસએ રૃટ બનાવવામાં આવ્યા છે.